༄༅། །དཔལ་ཆོས་ཀྱི་རྗེ་ཁམས་གསུམ་གྱི་
མགོན་པོ་མཁན་ཆེན་ཐམས་ཅད་མཁྱེན་པ་
བྱམས་པ་ནམ་མཁའ་འཆི་མེད་ཁུ་དབོན་
གསུམ་གྱི་ཐུན་མོང་བའི་རྟོགས་པ་བརྗོད་
པ་ངོ་མཚར་མེ་ཏོག་གཡོ་བའི་འཁྲི་ཤིང་
བྱིན་རླབས་འདོད་རྒུའི་འབྱུང་གནས་
ཞེས་བྱ་བ་བཞུགས་སོ།། །།
བློ་གཏེར་དབང་པོ།
1



༄༅། །ཨོཾ་སྭ་སྟི། སྲས་དང་བཅས་པའི་རྒྱལ་བ་ཡོངས་ཀྱི་མཁྱེན་བརྩེ་ནུས་་་་་
གསུམ་གཅིག་ཏུ་བསྡུས་པའི་ངོ་བོ་བླ་མ་དང༌། །འཇམ་དཔལ་གཞོན་ནུར་གྱུར་པ་དབྱེར་་
མ་མཆིས་པའི་ཞབས་ལ་གུས་པས་ཕྱག་འཚལ་ལོ། །བརྩེ་བ་ཆེན་པོས་དུས་ཐམས་ཅད་་་
དུ་རྗེས་སུ་གཟུང་དུ་གསོལ། །བགྲང་དུ་མེད་པའི་བསྐལ་པ་རྒྱ་མཚོར་ཚོགས་གཉིས་་་་་
ཡོངས་སུ་རྫོགས་བྱས་ཏེ། །ཇི་ལྟ་ཇི་སྙེད་མཁྱེན་པའི་ཡེ་ཤེས་འགྱུར་མེད་བདེ་བ་དང་་་་་་
འགྲོགས་ནས། །སྲིད་ཞིའི་མཐའ་ལས་རྣམ་པར་བརྒལ་ཏེ་བྱང་ཆུབ་མཆོག་གི་སར་་་་
བཞུགས་ཀྱང༌།
།འགྲོ་ལ་རྗེས་བརྩེས་སྣ་ཚོགས་སྐུར་སྟོན་ཁྱབ་བདག་དཔལ་ལྡན་བླ་
མས་སྐྱོངས། །ཉོན་མོངས་པ་དང་ཤེས་བྱས་བསྡུས་པའི་སྒྲིབ་གཉིས་ཚང་ཚིང་སྟུག་པོའི་་་་
ཚོགས༑ །ཐབས་ཤེས་ཟུང་དུ་འཇུག་པའི་ལམ་གྱི་རལ་གྲིས་ཡོངས་སུ་བཅད་པ་ལས། །
སླར་ལ་གསང་གསུམ་རྒྱན་གྱི་འཁོར་ལོའི་མེ་ཏོག་རབ་ཏུ་མཛེས་འབར་བ། །འཇིག་རྟེན་་
གསུམ་ན་ཆེ་བའི་ཆེ་བ་དུས་གསུམ་བདེ་གཤེགས་རྣམས་ཀྱིས་སྐྱོངས། ༢ །གང་ཞིག་་་
མྱང་པས་འཁོར་བའི་རིམས་ནད་སྐད་ཅིག་གཉིས་པར་འཕྲོག་བྱེད་ཅིང༌། རྣམ་གྲོལ་
འབྲས་བུའི་ལང་ཚོ་གསར་པ་ཆེས་ཆེར་ཉིད་དུ་རྒྱས་མཛད་པའི། །འགོག་དང་ལམ་་་་་་
བདེན་གཉིས་ཀྱིས་བསྡུས་པའི་དམ་ཆོས་བདུད་རྩིའི་ཆུ་གཏེར་ཆེ། །དེང་ནས་བཟུང་སྟེ་་་་་
བྱང་ཆུབ་བར་དུ་འགྲོ་འདིའི་སྙིང་ལ་སིམ་གྱུར་ཅིག ༣ །བག་མེད་འགོག་པའི་ནོར་་་་་
བུའི་བ་གམ་རྣམ་པར་བརྩེགས་པའི་ཁང་བཟང་ན། །མང་དུ་ཐོས་དང་བསམ་བྱུང་སྒོམ་་་་
པའི་རིན་ཆེན་མང་པོའི་མཛོད་བཟུང་སྟེ། །ཕུལ་བྱུང་འཆད་རྩོད་རྩོམ་པའི་རྒྱལ་མཚན་་་་་
སྲིད་ཞིའི་ཁོངས་སུ་བསྒྲེང་བའི་མོད། །ཡིད་སྲུབས་སྙིང་ལ་ཟུག་རྔུ་སྟེར་མཁས་ཐེག་
གསུམ་དགེ་འདུན་ཚོགས་ཀྱིས་སྐྱོངས། ༤ །གཟོད་ནས་བྱང་ཆུབ་དམ་པ་བརྙེས་ཟིན་་་
ཀྱང༌༑ །ནམ༵་མཁའི་མཐའ་དང་མཉམ་པའི་ཡིད་ཅན་རྣམས། །འཆི་མེད་རྡོ་རྗེའི་གྲོང་་
དུ་བཀྲི་བའི་སླད། །ངུར་སྨྲིག་འཛིན་པའི་སྐུར་སྟོན་ཐར་རྩེ་པ། ༥ །ཁྱད་པར་་་་་་
བྱམས་བརྩེའི་ཆུ་འཛིན་འཁྲིགས་པ༵་ལས། །ཀུན་དགྭའི་ཆོས་ཀྱི་གྲུ་ཆར་འབུམ་བརྡལ་་་་་
བཾས༑ །ཕན་བདེའི་ལོ་ཏོག་དར་ལ་བབས་མཛད་པ། །བསྟན་འཛིན་བྱེ་བའི་གཙུག་་་་
རྒྱན་ཕྱག་གི་ཡུལ། ༦།བསྐྱེད་རྫོགས་རྣལ་འབྱོར་ཟབ་མོའི་རྐང་སྟེགས་ལ། །བརྟེན་་་་་
3

ནས་འཇམ་དཔ༵ལ་དཔའ་བོའི་གོ་འཕང་དང་། །གཉིས་སུ་མེད་པའི་རྒྱལ་སར་གཤེགས་་་
ཀྱང་འདིར། ༧ །མཁས་བཙུན་བཟང་པོའི་རྣམ་རོལ་སྤྱི་བོས་མཆོད། །དེ་ལྟར་སྐྱབས་
ཀུན་འདུས་ཞལ་རྗེ་བླ་མའི། །ཡོན་ཏན་མི་ཟད་ནམ་མཁའི་མཛོད་ལྟ་བུ། །མཐའ་དག་
ཕྱོགས་བཅུའི་རྒྱལ་བ་རྣམས་ཀྱིས་ཀྱང༌། །བརྗོད་པའི་སྤོབས་པ་གཟེངས་སུ་མི་མཐོ་ན།
༨ ༑བདག་འདྲ་སོ་སྐྱེའི་བློ་ཡི་རྭ་བ་ན། །ཆ་ཤས་ཙམ་ཡང་ཆུད་པར་མི་སྲིད་དེ། །རྒྱ་་
ཆེན་འཆི་བ་མེད་པའི་ལམ་འདི་ཀོ །བློ་ཆུང་འདོམ་གྱིས་འཇལ་བར་འདོད་དང་མཚུངས།
༩ ༑འོན་ཀྱང་དབང་བསྐུར་མཆོག་ཐོབ་སློབ་དཔོན་གྱི། །རྣམ་ཐར་ཕྱོགས་རེ་ཙམ་་་་་་་
ཞིག་བརྗོད་པས་ཀྱང༌། །ཡང་སྲིད་ཀུན་ཏུ་བསགས་པའི་སྡིག་ལྟུང་རྣམས། །མིང་གི་་་་་
ལྷག་མར་འགྱུར་ཞེས་ལུང་ལས་འབྱུང༌། ༡༠ །དེ་ཕྱིར་བསོད་ནམས་ཚོགས་དང་ཡེ་་་་་
ཤེས་ཀྱི། །བདུད་རྩིའི་ཆུ་གཏེར་ཡོངས་སུ་འཕེལ་བ་དང༌། །ལྷན་ཅིག་རང་གཞན་དད་
པའི་ལྗོན་ཤིང་ཉིད། །གོང་ནས་གོང་དུ་རྒྱས་པར་བྱ་བའི་སླད། ༡༡ །འདི་ན་ཐུན་་་་་
མོང་དག་ཏུ་རབ་གྲགས་པའི། །རྟོགས་བརྗོད་ཅུང་ཟད་ཙམ་ཞིག་གླེང་བ་ཡི ་ངོ་་་་་
མཚ༷ར་མེ་ཏོག་གཡོ་བའི་འཁྲི་ཤིང་ཆེ། །བྱིན་རླབས་འདོད་དགུའི་དགའ་སྟོན་འབྱུང་་་
ཕྱིར་སྤེལ། ༡༢ །དཀར་པོའི་ཕྱོགས་ཀྱི་ཟླ་འོད་གཞོན་ནུ་ལ། །རྗེས་སུ་དགའ་བའི་་
ཀུ་མུད་ཁ་བྱེ་བ། །ལྷ་ཀླུ་མིའམ་ཅི་དང་མི་སོགས་ཀྱི། །ཐོས་འཛིན་དོན་ལྡན་བསྒྱུར་་་་་
ཕྱིར་འབད་པས་ཉོན། ༡༣ །དེ་ལ་འདིར་ཤིན་ཏུ་བརྣག་པར་དཀའ་བའི་སྡུག་བསྔལ་་་
དང༌༑ ཀུན་འབྱུང་གི་ཆུ་སྲིན་གྱིས་དངོས་དང་བརྒྱུད་པའི་སྒོ་ནས་གཙེས་ཤིང་ཉམས་ཉེས་
པར་གྱུར་པའི་འཁོར་བའི་རྒྱ་མཚོ་ཆེན་པོ་ལས་རྣམ་པར་བརྒལ་ཏེ། མི་གནས་པའི་མྱ་་་་་
ངན་ལས་འདས་པ་ཐམས་ཅད་མཁྱེན་པའི་ནོར་བུའི་གྲོང་ཁྱེར་དུ་འཇུག་པར་འདོད་པའི་
སྐྱེས་བུ་བློ་གྲོས་དང་ལྡན་པ་རྣམས་ཀྱིས་དོན་དུ་གཉེར་བྱའི་གཙོ་བོ་ནི། ཐོག་མ་ཉིད་དུ་དྲི་
མ་མེད་པའི་གསུང་རབ་རྣམས་ལས་ཇི་ལྟར་འབྱུང་བ་བཞིན་གྱི་མཚན་ཉིད་དང་ལྡན་པའི་་་
དཔལ་ལྡན་བླ་མ་དམ་པ་ལེགས་པར་བཙལ་ཏེ་མཉེས་པ་གསུམ་གྱི་སྒོ་ནས་ཤིན་ཏུ་མཉེས་་་་
པར་བྱ་བའི་ཐབས་ལ་འབད་དགོས་པ་ཡིན་ཏེ། རིན་པོ་ཆེའི་ཕུང་པོའི་མདོ་ལས།
འོད་སྲུངས་འདི་ལྟ་སྟེ། དཔེར་ན་རྒྱ་མཚོའི་ནང་དུ་གྲུ་ཞིག་ན། གང་དག་ཤིང་ལེབ་་་་་་
4

བམ་གཞན་ཅི་ཡང་རུང་བ་ཞིག་ལ་བརྟེན་པ་དེ་དག་ནི་བདེ་བར་འགྲམ་དུ་ཕྱིན་པར་འགྱུར་་་
རོ༑ །འོད་སྲུངས་དེ་བཞིན་དུ་བྱང་ཆུབ་སེམས་དཔའི་ཐེག་པ་ཐམས་ཅད་མཁྱེན་པའི་གྲུ་་་
ཞིག་སྟེ། བྱང་ཆུབ་ཀྱི་སེམས་ལས་རབ་ཏུ་ཉམས་ན། གང་དགེ་བའི་བཤེས་གཉེན་གྱི་་
ཤིང་ལེབ་ལ་བརྟེན་པ་དེ་དག་ནི། ཡང་ཐམས་ཅད་མཁྱེན་པའི་སེམས་རབ་ཏུ་ཐོབ་སྟེ་་་་་་་་
ཆོས་ཐམས་ཅད་ཀྱི་ཕ་རོལ་ཏུ་སོང་ནས་ཆོས་ཀྱི་དབྱིངས་ཀྱི་གླིང་དུ་ཕྱིན་ཏོ། །ཞེས་དང༌།
སྡོང་པོ་བཀོད་པའི་མདོ་ལས། བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་་
སྤྱོད་པ་ཐམས་ཅད་ཐོབ་པ་ནི་དགེ་བའི་བཤེས་གཉེན་ལ་རག་ལས་པའོ། །བྱང་ཆུབ་
སེམས་དཔའི་ཡོན་ཏན་ཡོངས་སུ་རྫོགས་པར་བྱ་བ་ཐམས་ཅད་ནི་དགེ་བའི་བཤེས་གཉེན་་
ལས་བྱུང་བའོ། །བྱང་ཆུབ་སེམས་དཔའི་དགེ་བའི་རྩ་བ་ཐམས་ཅད་ནི་དགེ་བའི་བཤེས་་་
གཉེན་གྱིས་བསྐྱེད་པའོ། །ཞེས་བྱ་བ་ལ་སོགས་པ་དང༌། སྡུད་པ་ཚིགས་སུ་བཅད་པ་་་་
ལས་ཀྱང་། སློབ་མ་བཟང་པོ་བླ་མར་གུས་ལྡན་དེ་དག་གིས། །བླ་མ་མཁས་པ་རྣམས་
ལ་རྟག་ཏུ་བསྟེན་པར་བྱ། །ཅི་ཕྱིར་ཞེ་ན་མཁས་པའི་ཡོན་ཏན་དེ་ལས་འབྱུང༌། དེ་དེ་་་་་་
དག་ཤེས་རབ་ཕ་རོལ་ཕྱིན་པ་རྗེས་སུ་སྟོན། །སངས་རྒྱས་ཆོས་རྣམས་དགེ་བའི་བཤེས་་་་
ལ་བསྟེན་ཏོ་ཞེས། །ཡོན་ཏན་ཀུན་གྱི་མཆོག་མངའ་རྒྱལ་བས་དེ་སྐད་གསུངས། །
ཞེས་དང༌། དེ་ལྟ་བས་ན་བྱང་ཆུབ་དམ་པ་ཚོལ་བ་ཡི། །བསམ་པ་དྲག་ལྡན་མཁས་་་་་
པས་ང་རྒྱལ་ངེས་བཅོམ་སྟེ། །ནད་པའི་ཚོགས་ཀྱིས་གསོ་ཕྱིར་སྨན་པ་བསྟེན་པ་ལྟར། །
གཡེལ་བ་མེད་པར་དགེ་བའི་བཤེས་གཉེན་བསྟེན་པར་བྱ། །ཞེས་སོགས་སྐྱོན་མེད་པའི་་
བཀའ་དང་བསྟན་བཅོས་ཐམས་ཅད་ནས། དགོངས་པ་གཅིག་དང༌། དབྱངས་གཅིག་་
པའི་ཚུལ་གྱིས་གསུངས་ཤིང༌། ཁྱད་པར་དུ་འཚང་རྒྱ་བ་ལ་སེམས་ཀྱི་གནས་ལུགས་་་་་
རྟོགས་དགོས། དེ་རྟོགས་པར་བྱེད་པའང་བླ་མ་མཉེས་པའི་ཞལ་ལས་དབང་དང་་་་་
གདམས་ངག་ཐོབ་པ་དང་། རང་ཉིད་ཀྱིས་བསོད་ནམས་ཀྱི་ཚོགས་རྒྱ་ཆེན་པོ་བསགས་་་་
པ་ལ་རག་ལས་ཀྱི། ཐབས་གཞན་གང་གིས་ཀྱང་བདེ་སྟོང་ལྷན་ཅིག་སྐྱེས་པའི་ཡེ་ཤེས་་་་
མི་རྙེད་པར་གསུངས་ཏེ། ཀྱེ་རྡོ་རྗེ་རྩ་བའི་རྒྱུད་བརྟག་པ་གཉིས་པ་ལས། གཞན་གྱིས་་
བརྗོད་མིན་ལྷན་ཅིག་སྐྱེས། །གང་དུ་ཡང་ནི་མི་རྙེད་དེ། །བླ་མའི་དུས་ཐབས་བསྟེན་་་
5

པ་དང༌། །བདག་གི་བསོད་ནམས་ལས་ཤེས་བྱ། །ཞེས་དང༌། གཞན་ཡང་བཀའ་་་་
དང་བསྟན་བཅོས་མཐའ་ཡས་པ་རྣམས་ནས་ལན་གཅིག་མ་ཡིན་པར་ཡང་ནས་ཡང་དུ་་
གསུངས་པ་ཡིན་ནོ། །རྒྱུ་མཚན་དེའི་ཕྱིར་ན་དབང་དོན་དག་བྱ་དག་བྱེད་ངོ་འཕྲོད་པའི་་་
དབང་བཞི་མཚན་ཉིད་དང་ལྡན་པ་ཡོངས་སུ་རྫོགས་པ་སྩོལ་བའི་རྡོ་རྗེའི་སློབ་དཔོན་དེ་ནི།
གདུལ་བྱ་རྣམས་ལ་སངས་རྒྱས་ཀྱི་མཛད་པ་ཐམས་ཅད་མཛད་མཁན་ཡིན་པས། བཀའ་
དྲིན་གྱི་ངོས་ནས་རྒྱལ་བ་རྣམས་ལས་ཀྱང་ཆེས་ཆེར་ལྷག་པར་མ་ཟད། སངས་རྒྱས་་་་་
ཐམས་ཅད་འདུས་པའི་ངོ་བོ་སྐུ་བཞིའི་བདག་ཉིད་ཅན་དང༌། རིགས་ལྔའི་རང་བཞིན་་་
ཅན་གྱི་རིགས་དྲུག་པ་རྡོ་རྗེ་སེམས་དཔའི་ངོ་བོར་ཤེས་པའི་སྒོ་ནས་ཡིད་ཆེས་པའི་དཔ་་་་་
བརྟན་པོས་གསོལ་བ་འདེབས་པ་དང་བསྙེན་བཀུར་བ་ལ། བརྩོན་པར་བྱ་དགོས་པར་་་་་
བཤད་དེ། ཕྱག་རྒྱ་ཆེན་པོ་ཐིག་ལེ་ལས། གང་ཞིག་དབང་བསྐུར་སྦྱིན་བྱེད་པ། །དེ་
ནི་རྡོར་སེམས་ལྟ་བུར་བལྟ། །བླ་མ་སྟོན་པ་ལས་ལྷག་བལྟ། །ཡིད་བཞིན་རིན་ཆེན་་་་་
མཉམ་པར་བལྟ། །ཞེས་སོགས་མང་དུ་འབྱུང་བ་ཡིན་ནོ། །དེ་བས་ན་དུས་གསུམ་གྱི་་་
རྒྱལ་བ་སྲས་དང་བཅས་པ་ཐམས་ཅད་མཆོད་པ་བས། བླ་མའི་བ་སྤུའི་ཁུང་བུ་གཅིག་ལ་་
བསྙེན་བཀུར་བ་བསོད་ནམས་ཆེས་ཁྱད་པར་དུ་འཕགས་པར་ཁྱབ་བདག་རྡོ་རྗེ་སེམས་་་་་
དཔའ་ཉིད་ཀྱིས་བཀའ་སྩལ་ཏེ། དཔལ་གསང་བ་འདུས་པའི་རྒྱུད་ཕྱི་མ་ལས།
རིགས་ཀྱི་བུ་སངས་རྒྱས་བཅོམ་ལྡན་འདས་ཕྱོགས་བཅུ་ན་ཇི་སྙེད་ཅིག་བཞུགས་ཤིང་རབ་་་་
ཏུ་སྤྱོད་པའི་སངས་རྒྱས་བཅོམ་ལྡན་འདས་དེ་རྣམས་ཀྱི་སྐུ་དང་གསུང་དང་ཐུགས་རྡོ་རྗེ་ལས་
བྱུང་བའི་བསོད་ནམས་ཀྱི་ཕུང་པོ་ཇི་སྙེད་པ་དེ་བས་ཀྱང་སློབ་དཔོན་གྱི་བ་སྤུའི་བུ་ག་གཅིག་
གི་བསོད་ནམས་ཁྱད་པར་དུ་འཕགས་སོ། །ཞེས་སོགས་གསུངས་པའི་ཕྱིར་རོ། །དེ་་་་་
ལྟ་བུའི་རྡོ་རྗེ་སློབ་དཔོན་དེ་ལ་ཕྱོགས་བཅུའི་འཇིག་རྟེན་གྱི་ཁམས་མུ་མེད་པ་ན་བཞུགས་་་་་
པའི་དེ་བཞིན་གཤེགས་པ་ཐམས་ཅད་དང༌། བྱང་ཆུབ་སེམས་དཔའ་རྣམས་ཀྱིས་ཀྱང་་་་་
ཡང་ནས་ཡང་དུ་མཆོད་པ་མཛད་པར་གསུངས་ཏེ། དོན་དམ་བསྙེན་པ་ལས། ཡོན་་་་་་
ཏན་ལྡན་པའི་སྲས་རྣམས་ལ་ནི་འཁོར་བ་འཇོམས། །རང་ལུས་ཚངས་པའི་འཇིག་རྟེན་་་་་
གནས་ནི་ཀུན་ཏུ་སྟོན། །དེ་ནི་བླ་མ་དཔལ་ཏེ་བླ་མ་དཔལ་གཞན་མིན། །དཔག་མེད་་་
6

།ཕྱོགས་བཞུགས་སངས་རྒྱས་སེམས་དཔའ་་་
སངས་རྒྱས་ཀྱིས་ཀྱང་རྟག་ཏུ་དེ་ལ་མཆོད།
རྟག་ཏུ་དེ་ལ་འདུད། །ཅེས་སོགས་རྒྱུད་སྡེ་རིན་པོ་ཆེ་རྣམས་ལས་རྒྱ་ཆེར་གསུངས་སོ། །
དེས་ན་རིགས་ཐམས་ཅད་ཀྱི་ཁྱབ་བདག་དཔལ་ལྡན་རྡོ་རྗེ་སེམས་དཔའ་དང་གཉིས་སུ་མི་་་
ཕྱེད་པའི་བླ་མ་དམ་པ་རྣམས་ཀྱི་རྣམ་པར་ཐར་པ་ཕྱོགས་རེ་ཙམ་མཐོང་ཞིང༌ཐོས༌པ༌དང༌།
ཡི་གེར་འདྲི་བ་དང༌། གཞན་དག་ལའང་ཅུང་ཟད་བསྙད་དུ་ཡོད་པ་འདི་ནི་ངེས་པར་ཡང་
སྲིད་སྔ་མ་རྣམས་སུ་བསོད་ནམས་ཀྱི་ཚོགས་མི་དམན་ཙམ་བསགས་པའི་མཐུ་ལས་བྱུང་་་་་་་
བར་གོར་མ་ཆག་ཅིང༌། འདི་ལྟ་བུ་ནི་སྐྱེ་བ་བརྒྱ་ཕྲག་དུ་མར་ཡང་རྙེད་པར་དཀའ་བའི་་་་་
གནས་ཡིན་ནོ། །དེའི་ཕྱིར་ན་རྣམ་པར་སྣང་མཛད་གང་ཆེན་མཚོའི་ཕྱག་མཐིལ་གྱི་རྡུལ་་་
ཕྲ་རབ་ལ་གནས་པའི་གཞི་དང་སྙིང་པོ་མེ་ཏོག་གི་རྒྱན་གྱིས་བརྒྱན་པའི་ཞིང་ཁམས་ཀྱི་ནང་
གསེས༑ སྟོང་གསུམ་གྱི་སྟོང་ཆེན་པོ་མི་མཇེད་འཇིག་རྟེན་གྱི་ཁམས་ཞེས་གྲགས་པའི་བྱེ་་
བྲག་དབུས་ཀྱི་གླིང་ཆེན་པོ་བཞི་པའི་འཇིག་རྟེན་གྱི་ཁམས་ཞེས་བྱ་བ་ལས། ལྷོ་ཕྱོགས་་་་
འཛམ་བུའི་གླིང་ཞེས་ཡོངས་སུ་གྲགས་པའི་ཞིང་འདིར། བསྐལ་པ་བཟང་པོ་འདི་ལ་་་་་
སངས་རྒྱས་སྟོང་ངམ་སྟོང་དང་ལྔ་བྱོན་ནས་འགྲོ་བ་དཔག་ཏུ་མེད་པའི་དོན་མཛད་པ་་་
གསུངས་པ་ལས། རྩོད་པའི་དུས་འདིར་བདག་ཅག་གི་སྟོན་པ་ཡང་དག་པར་རྫོགས་་་་
པའི་སངས་རྒྱས་རྣམ་འདྲེན་བཞི་པ་ཟས་གཙང་སྲས་ཀྱིས་ཡུལ་མ་ག་དྷའི་བྱང་ཆུབ་ལྗོན་་་་
པའི་དྲུང་དུ་མངོན་པར་རྫོགས་པར་འཚང་རྒྱ་བའི་ཚུལ་བསྟན་ནས། གདུལ་བྱ་རྣམས་ཀྱི་་
ཁམས་དང༌། བསམ་པ་དང༌། བག་ལ་ཉལ་དང་རྗེས་སུ་མཐུན་པར་དམ་པའི་ཆོས་ཀྱི་་
འཁོར་ལོ་མ་ལུས་པ་རྫོགས་པར་བསྐོར་ཏེ། སྲིད་པའི་རྒྱ་མཚོ་ཆེན་པོ་ཡང་ཟད་པའི་་་་་་
མཐའ་མངོན་པ་སྙམ་ཅན་དུ་མཛད་པ་སོགས་མདོར་ན་མཛད་པ་རྣམ་པ་བཅུ་གཉིས་ཀྱི་སྒོ་་་་
ནས༑ འཇིག་རྟེན་གསུམ་པོ་མཐའ་དག་བླ་ན་མེད་པའི་འབྱོར་པ་ཕུན་སུམ་ཚོགས་པའི་་་
ཁུར་གྱིས་ཡོངས་སུ་ལྕི་བར་མཛད་དོ། །དེའི་རྗེས་སུ་སྡུད་པ་པོ་རྣམས་ཀྱིས་བདེ་བར་་་
གཤེགས་པ་དེའི་བཀའ་ཐམས་ཅད་ལེགས་པར་བསྡུ་བ་དང་པོ་དང་། གཉིས་པ་དང་།
གསུམ་པ་ལ་སོགས་པའི་སྒོ་ནས་ལུང་རྟོགས་ཀྱི་བསྟན་པ་རིན་པོ་ཆེ་ནུབ་པ་མེད་པའི་བདག་
ཉིད་ཅན་དུ་བྱས་སོ། །དེ་ནས་ཀྱང